فاریاب ولایتیده طالبان جنگری لری اوچ پولیس نی اولدیردی. افغانستان نینگ شمالیده گی فاریاب ولایتیده طالبان جنگری لری ایککی کون آلدین آلیب قاچیرگن اوچ پولیس نی اولدیردی. قیصار اولسوالی عبدالجمیل صدیقی, جنگری لر نینگ, ایککی کون آلدین ملکی بیر عراده موتر بیلن سفر قیلیتگن پولیس لر نی چهل گزی منطقه سیده توخته تیب آلیب قاچیرگن لیک لری نی بیلدیردی. خودی منه شو پولیس لر نینگ ایککی کون کیین جسد لری نینگ اوشبو منطقه نینگ اوزیده یول چیککه سیدن تاپیلگن لیگی نی بیلدیرگن صدیقی, جنگری لرنینگ وحشیانه بیر شکلده مذکور پولیس لر نی اولدیرگن لیک لری نی معلوم قیلدی. صدیقی, خودی منه شو پولیس لرنینگ خوف سیزلیک کوچ لری گه معلومات بیرمسدن سفر قیلگن لیک لری نی ایسله تیب اوتدی.بوندن تشقری ۴ کون آلدین فاریاب ولایتی پشتونکوت اولسوال لیگی ده خوف سیزلیک کوچ لری نینگ اویشترگن هوائی عملیاتی نتیجه سیده ۲۳ نفر جنگری جان بیرگن ایدی. عینی دمده تخار ولایتی نینگ خواجه غار اولسوال لیگی ده هم ۵ کون آلدین خوف سیز لیک کوچ لری بیلن طالبان آره سیده یوز بیرگن توقنه شوو لر عاقبتیده ۲۳ کیشی هلاک بولگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
